stanford-oval/wikipedia huggingface dataset:
עמי אילון
הערות שוליים

↑  עתיד כחול לבן (ע"ר) - בעלי תפקידים, באתר www.guidestar.org.il
↑  דרור מורה, "שומרי הסף", הוצאת ידיעות ספרים, תל אביב, 2014, עמודים 187-188.
↑  איתי אילנאי, המלחמה שלא נגמרה, באתר ynet, 15 ביוני 2019.
↑  דרור מורה, "שומרי הסף", הוצאת ידיעות ספרים, תל אביב, 2014, עמודים 189-194.
↑  עיטור הגבורה שהוענק לעמי אילון, באתר "בעוז רוחם" של צה"ל;

עמי אילון, באתר הגבורה
↑  דרור מורה, "שומרי הסף", הוצאת ידיעות ספרים, תל אביב, 2014, עמודים 195-196.
↑  עפר שלח, גלנט חסר הכשרה לתפקיד הרמטכ"ל הבא, באתר nrg‏, 23 באוגוסט 2010
↑  מייק אלדר, שייטת 13, ספריית מעריב, 1993, עמוד 565
↑  דן מרגלית ורונן ברגמן, הבור - הסודות האפלים מאחורי משבר המנהיגות החמור בתולדות צה"ל, כנרת, זמורה-ביתן, 2011, המהדורה המוקדמת, עמ' 138.
↑  תיאור צל"ש רמטכ"ל יחידתי שהוענק לשייטת 13, באתר הגבורה
↑  אילנה דיין, גלעד טוקטלי ואמיר תיבון, ‏לילה בחוף תוניס: מבצע חיסולו של אבו-ג'יהאד, באתר ‏מאקו‏, 27 במאי 2013.
↑  עמנואל רוזן, חברים מימי קורס חובלים, מעריב, 4 בינואר 1989
↑  יואב לימור, מה עובר על סיירת מטכ"ל, באתר ynet, 13 ביולי 2007
↑  שנתון הממשלה 1997, עמ' 49
↑  כתב "העין השביעית", מאבקים נגד הצנזורה, באתר העין השביעית, 1 בינואר 1996
↑  Transcript of September 15, 2003 meeting of the Council on Foreign Relations, titled "The Middle East Roadmap and Its Aftermath"
↑  לילך ויסמן, ‏הממשלה אישרה מינויו של אילון לשר; "חיוני לישראל שברק ירכיב את הממשלה הבאה", באתר גלובס, 16 בספטמבר 2007
↑  אטילה שומפלבי, אילון פורש מהעבודה ותוקף: מפלגה ללא אידאה, באתר ynet, 16 בנובמבר 2008
↑  לילך ויסמן, ‏באיחור של כמה שבועות: עמי אילון מתפטר מהממשלה לבקשת מפלגת העבודה, באתר גלובס, 10 בדצמבר 2008
↑  מרב דוד, עמי אילון הודיע: עוזב את מפלגת מימד, באתר nrg‏, 13 בדצמבר 2008
↑  ברכות ליו"ר הנבחר של אקים – הרב ד"ר בני לאו, באתר אקים
↑  עמי אילון מונה ליו"ר הוועד המנהל, באתר אוניברסיטת חיפה
↑  עמי אילון, צבא העם: לקראת עידן של שירות לאומי, באתר ישראל היום
↑  מערכת‏, ראש השב"כ לשעבר עמי אילון: "העסקה עם איראן – טובה לישראל", באתר וואלה, 21 ביולי 2015
↑  קלמן ליבסקינד, ‏חשיפה: ראש השב"כ לשעבר עמי אילון המציא, סילף ופיברק שיחה ארוכה, באתר מעריב אונליין, 7 בינואר 2023
1 2  מאיר עוזיאל, ‏עמי אילון: "הדרך היחידה להביס את חמאס זה ליצור אופק מדיני לעם הפלסטיני" | ראיון, באתר מעריב אונליין, 13 בספטמבר 2024
1 2 3  'Hamas will not be destroyed' unless we have a two state solution, warns fmr. Shin Bet chief, CNN, January 31, 2024
↑  Netanyahu’s ‘toxic leadership’ will lead to end of Zionism, says former Shin Bet chief, CNN, June 24, 2024, החל משעה 9:45
1 2  Former Israeli security agency chief: Netanyahu wants an endless war, Al Jazeera English, March 8, 2024
↑  "אין לנו דם מיותר" - ריאיון עם בלהה אילון באתר E-mago
| --- | --- |
בקרת זהויות :  NLI: 987007528953005171  GND: 1190629860  ISNI: 0000 0004 4751 1393  NKC: xx0266932  SUDOC: 256724520  VIAF: 315207321   WorldCat (עם VIAF): 315207321 
סגן עמי אילון מקבל את אות הגבורה מראש הממשלה גב' גולדה מאיר בנוכחות נשיא המדינה זלמן שזר, שר הביטחון משה דיין והרמטכ"ל דוד אלעזר, 26 אפריל 1973.
עמי אילון כמפקד פלגה 915 הדבורים בים האדום, 1973
מסיבת ארוחה ביחידת המודיעין בראס סודר לאחר קרב הטבעת הדה-קסטרו 9 באוקטובר 1973
עמי אילון ב-1998
איילון עם קונדוליזה רייס, שרת החוץ של ארצות הברית
פאג

ערך זה עוסק בכלב. אם התכוונתם לאי, ראו .
| --- | --- |

 ארץ מוצא:  סין
 שימושים:  כלב שעשועים
 קבוצה:  כלבי לוויה וזעירים
 תכונות
 משקל:  6-12 ק"ג
 גובה כתפיים:  25-28 ס"מ
 גובה:  30 ס״מ 
 תוחלת חיים:  12-18 שנים
 אופי:  נוח
 אילוף:  הסתגלות גבוהה
 תיאור:  צבע - גוונים שונים של חום ושחור
 
פאג הוא כלב בעל פרצוף פחוס וגוף קטן. הפאג מוגדר ככלב לוויה. השם "פאג" מגיע מן האנגלית, ככל הנראה ככינוי חיבה לבעל חיים גמדי.
לכלבי הפאג מבנה גוף קטן יחסית, עיניים גדולות ובולטות וזנבם מסולסל. פרוותו קצרה וצבעה שחור או חום בהיר עם פנים שחורות. רבים מהם סובלים מבעיות נשימה בגלל המבנה הפחוס של פניהם, בעיות עור בשל הקפלים בעורם ובפרוותם ומנשירה במהלך כל עונות השנה. הפאג הוא כלב ידידותי ומלא שמחה ואופיו נוח וידידותי למבוגרים ולילדים כאחד.
עקב ריבוי בעיות נשימה בכלבים עם אף פחוס, הולנד אסרה על רבייה של גזעי כלבים לצורך מראה מסוים שגורם לבעיות בריאותיות, הכוללים את הפאג.
היסטוריה

מקורו של הגזע בסין, שם פותח לפני מאות שנים, ככלב שעשועים לקיסרים משושלת צ'אנג, והוכר כגזע בשנת 400 לפני הספירה. לאחר מכן הגיע לאירופה בערך במאה ה-15 והפופולריות שלו עלתה מאז. רבים מבני האצולה ואף אנשים ידועים כמו מארי אנטואנט, וז'וזפין דה בוארנה, אשתו של נפוליאון, גידלו כלבים מסוג זה.
טיפול בפאג

פרוותו של הפאג קצרה ועורו מלא בקמטים וקפלים ולכן יש לנקות פעם בשבוע את הקפלים בעזרת צמר גפן. ללא טיפול זה, הפאג יסבול מבעיות עור ובעיות עיניים. לפאג יש עיניים בולטות, מה שגורם לדלקות ומחלות עיניים שונות.
הטיולים עם הפאג צריכים להיות קצרים במיוחד בימים חמים ויש לשים לב לקצב הנשימה של הפאג. אם הפאג מתנשם במהירות יש להאט את קצב ההליכה. הפאג מתקשה להוציא את הלשון החוצה ולנשום מהר, ולכן חייב מקום מוצל וקריר בימים חמים.
הפאג אף ידוע בנטייתו לעודף משקל ולהשמנה. על מנת לשמור על בריאות הפאג יש להקציב לו מנת אוכל קבועה ולא לחרוג ממנה על מנת לשמור על בריאותו ולמנוע מחלות.
ראו גם

קבוצות הפדרציה הבין-לאומית לכלבנות
הערות שוליים

↑  Oxford English Dictionary, pug, n.² Oxford University Press. 2023. DOI 10.1093/oed/7135363746
↑  Alessandra Pacelli, The Dutch ban on flat faced dogs: what it’s all about, ‏14th July 2023
| --- | --- |
בקרת זהויות :  NLI: 987007548667105171  GND: 4114633-5  LCCN: sh85108967  NKC: ph323322
עפרה פרחי

| --- | --- |

 לידה:  אילינוי ארצות הברית
 מדינה:  ישראל 
 מקום מגורים:  ירושלים
 השכלה:  המכללה האקדמית בית ברל  אוניברסיטת בר-אילן  קורס הצוערים של משרד החוץ 
 מקצוע:  שגרירה
 
עפרה פרחי היא דיפלומטית ישראלית המכהנת כשגרירת ישראל לזמביה, זימבבואה בוטסואנה ונמיביה, אשר מקום מושבה בירושלים.
ביוגרפיה

פרחי נולדה באילינוי, ארצות הברית, לד"ר אשר ועדנה פרחי לבית קסטלנואובו-אזכרלי.
היא בעלת תואר ראשון בלימודי ארץ ישראל וגאוגרפיה ממכללת בית ברל, ותואר שני בלימודי ארץ ישראל מאוניברסיטת בר-אילן.
קריירה

בשנת 1991 הצטרפה פרחי לקורס הצוערים של משרד החוץ, ולאחר שסיימה אותו הוצבה בשנים 1993 עד 1999 בקונסוליות הישראליות ביוסטון, בוסטון וניו יורק, שם עמדה בראש המחלקה לדיפלומטיה ציבורית.
בשנים 2010–2014 שירתה כנספחת התרבות בשגרירות ישראל ברומא.
בשנים 2017–2020 שירתה כצירה בשגרירות ישראל באיטליה ובסן מרינו.
במהלך שנותיה במשרד החוץ שירתה במגוון רחב של תפקידי מטה בירושלים, כולל סגנית מנהל המחלקה לטורקיה, יוון וקפריסין, מנהלת המחלקה לקשרי החוץ של החטיבה לשיתוף פעולה של האגף לשיתוף פעולה מש"ב ומנהלת המחלקה לקשרים כלכליים עם ארצות הברית ואירו-אסיה באגף הכלכלי.
ביוני 2021 אישרה הממשלה את מינויה של פרחי לשגרירה לא תושבת של ישראל בזמביה, זימבבואה, בוטסואנה ונמיביה, אשר באפריקה. היא החלה לכהן בתפקידה באוגוסט אותה שנה.
ביוני 2022 ארגנה בזמביה כנס כלכלי לחיזוק הקשרים בין ישראל וזמביה, אשר אנשי עסקים מזמביה טענו שהוזמנו אליו רק אנשי עסקים נבחרים, ושקיומו הוסתר מאחרים. בשנה זו גם נפגשה עם נשיא זמביה האקאינדה היצ'ילמה בלוסקה, לאחריו נענה להזמנת הנשיא יצחק הרצוג לביקור בישראל באוגוסט 2023.
ב-2023 נשדדה בעת ביקור עבודה בזמביה.
פעילות נוספת

בשנים 2004–2007 מילאה את תפקיד מנכ"לית איגוד האופניים הישראלי.
הערות שוליים

1 2  משרד ראש הממשלה, מינויים בשירות החוץ, ‏20.06.2021
↑  Ada Treves, FEATURES Ofra Farhi: “Culture is my life”, moked/מוקד il portale dell'ebraismo italiano, ‏04.08.2014
↑  Klein Leichman, Abigail (2023-09-27). "The inspiring story of Israel's 65 years of aid to Africa". ISRAEL21c (באנגלית). נבדק ב-2024-02-25.
↑  אריאל כהנא, תלונה למשרד החוץ: "השגרירה בזמביה קידמה איש עסקים ישראלי תוך מידור עמיתיו", באתר ישראל היום, ‏26.6.2022
↑  Mofya, Mwenya (2022-06-03). "HH reaffirms commitment to improving trade environment". News Diggers! (באנגלית). נבדק ב-2024-02-25.
↑  בית הנשיא, נשיא המדינה ערך טקס קבלת פנים ממלכתית לנשיא זמביה
↑  איתמר אייכנר, שגרירת ישראל בזמביה נשדדה בעת ביקור מדיני: "מדינה בטוחה ושלווה", באתר ynet, 4 בפברואר 2023
↑  דנית ניצן, לא טוב היות הרוכב לבדו, באתר הארץ, 10 בפברואר 2007
אליעזר בן נתן

ערך זה עוסק ברבי אליעזר הזקן, מבעלי התוספות שבמגנצא. אם התכוונתם לראב"ן הירחי בעל ספר המנהיג, ראו .
| --- | --- |

שער המהדורה הראשונה של חיבורו אבן העזר, 1610 (ה'ש"ע), פראג
 לידה:  בערך 1090 בסביבות ד'תת"ן
 פטירה:  1170 ד'תתק"ל 
 תקופת הפעילות:  ?–1170 
 השתייכות:  רבני אשכנז, רבני גרמניה, ראשונים
 תחומי עיסוק:  הלכה, מדרש הלכה, מנהג, תפילה, פיוט
 תלמידיו:  נכדו הראבי"ה
 בני דורו:  רבי מאיר בן שמואל, רבנו תם, רשב"ם
 חיבוריו:  "אבן העזר", "קובץ מנהגים", פירוש למדרש ההלכה "ספרי", 'סדור עם פירוש הראב"ן', פיוטים (כולל קינות, יוצרות וסליחות)
 חותנים:  רבי אליקים בן יוסף
 חתנים:  רבי יואל הלוי מבונא, רבי שמואל בן נטרונאי
 
רבי אליעזר בן נתן (נקרא גם רבי אליעזר הזקן או רבי אליעזר ממיינץ, הראב"ן) (ד'תת"נ, 1090, לערך – ד'תתק"ל, 1170), היה מרבני תקופת הראשונים, ומבעלי התוספות הראשונים במגנצא (מיינץ) שבגרמניה.
קורות חייו

על קורות חייו של רבי אליעזר בן נתן ידוע לנו רק מעט, מתוך הנאמר בחיבוריו ובחיבורי תלמידיו. מהתאריכים המצוינים בחיבורו "אבן העזר" ניתן להבין שפעל במחצית הראשונה של המאה ה-12 לספירה. תאריך לידתו משוער בקירוב לשנת ד'תת"נ (1090), ככל הנראה במיינץ שבגרמניה, היכן ששהה ופעל בבגרותו.
כיהן כראש ישיבה באשכנז (גרמניה), ועמד בקשרי מכתבים עם רבי מאיר בן שמואל, עם רבנו תם ועם הרשב"ם, ואף חתם עמהם על תקנות. תקופת מה מחייו אף שהה בבוהמיה.
בילדותו התרחש מסע הצלב הראשון. בעקבותיו הוא חיבר קינות על גזירות תתנ"ו, יוצרות, סליחה ופיוטים. בנוסף, כתב ספר על ההיסטוריה של הרדיפות נגד היהודים בעת מסע הצלב. הסופר מביע שנאה רבה לנוצרים שביצעו את הטבח ומתמודד עם השאלה הפילוסופית כיצד התאפשר על ידי האל טבח כה גדול ביהודים. הספר פורסם במאה ה-19 על ידי אהרן ילינק ואחר כך תורגם לגרמנית על ידי אדולף נויבאואר.
קורות חייו > אזכורים וידיעות אודותיו

בעיר וירצבורג בשעת הריסת בניין נתגלו יותר מ-1,500 מצבות יהודיות, וביניהן שתיים ובהם נזכר הראב"ן: מצבה של נכדתו ובו כתוב שם בתו מומונא. בנוסף נמצא שבר מצבה של אשה הקשורה בראב"ן, עליו רשום "רבנו יו...".
באחת מתשובות מהר"ם מופיעה חתימתו עם רבני "אלמניא" (גרמניה), ולפיה לא פעל בצרפת. עם זאת התכתב עם ר' מאיר אביו של הרשב"ם ושל רבנו תם. כמו כן יש התכתבות שבו רבנו תם העונה במקום אביו כאשר רבי מאיר היה באבל על מות אחיהם יצחק, וכן תשובת רשב"ם (בשם העט רבנו שמואל הרמתי - מהעיר רמרו) לראב"ן.
משפחתו

חותנו היה רבי אליקים בן יוסף ממגנצא (מיינץ), תלמיד חבר של רש"י. בין חתניו ניתן למצוא את רבי שמואל בן נטרונאי (הרשב"ט), ורבי יואל הלוי מבונא (אביו של הראבי"ה). ובין קרוביו את ר' שמריה בר' מרדכי, שהיה תלמידו של ר' יצחק בן אשר הלוי.
נכדו הוא הראבי"ה שהיה גם תלמידו.
רבי אשר בן יחיאל (הרא"ש) מייחס את עצמו בחיבורו כצאצא של רבי אלעזר בן נתן, (נכדו או נינו של רבי אליעזר בן נתן, דרך בן בתו). אולם אפטוביצר טוען שקטע זה מועתק מראבי"ה.
חיבוריו

חיבורו הגדול הוא "אבן העזר", הקרוי גם "צפנת פענח" (קיצורו של החיבור קרוי "אבן הראשה"). החיבור הודפס לראשונה מכתב יד, שהיה באוסף רבי אליעזר טריוויש בפרנקפורט, לאחר 500 שנה, בשנת ה'ש"ע (1610) בפראג. מהדורות נוספות הודפסו לאחר מכן בירושלים (תרע"ה 1915) ובשימלוי שבטרנסילבניה (תרפ"ו 1926) בתוספת הערות והגהות של ראב"ד שימלוי, הרב שלמה זלמן אהרנרייך. מהדורה מתוקנת יצאה לאור בבני ברק תשע"ב (2012) על ידי הרב דוד דבליצקי, על פי כתבי יד, ובה נוספו כמה סימנים שטרם נדפסו.
חיבורים נוספים שחיבר הם: "סדור עם פירוש הראב"ן", "קובץ מנהגים", ופירוש למדרש ההלכה "ספרי".
פרופ' אברהם גרוסמן טוען כי החיבור "סידור רבינו שלמה" המיוחס לרבנו שלמה ב"ר שמשון מגרמייזא - חברם של רבותיו של רש"י - חובר אף הוא על ידי רבי אליעזר בן נתן.
מיוחס לו פירוש למסכת אבות, המובא בספר "מנחה חדשה".
ידיעות אודותיו

בספר ראב"ן הוא מספר שבדק התאיידות של יין בכלי, לאחר שהתיר יין, וחלם חלום ממנו הבין שעליו לאסור. בעקבות הבדיקה הבין שטעה ופסל את היין, והוא ומקבלי ההיתר התענו במשך יומיים. [דרוש מקור]
בעקבות הכתוב בדפוס של ספר ההלכות "המרדכי" סברו שהוא היה מכותבי תוספות, אך מעיונים בכתב היד ברור שזו טעות, ומדובר בתשובה שהועתקה מספרו של הראבי"ה.
פירוש "סידור רבנו שלמה" שהודפס בכותרת זו, זוהה כסידור הראב"ן בידי אברהם גרוסמן בספרו חכמי אשכנז הראשונים (ומאז הודפס בכמה מהדורות תחת כותרת נכונה).
ידיעות אודותיו > פיוטים

מבין הפיוטים שחבר:
יוצר, אופן וזולת לשבת שובה. נדפס במנהג אשכנז המערבי.
יוצר, אופן וזולת לשבת ברית מילה. נדפס במנהג אשכנז המערבי.
זולת "א-להים באזנינו שמענו", שאומרים במנהג אשכנז המערבי לשבת לפני שבועות ולשבת חזון. הזולת מדבר על גזירות תתנ"ו.
לקריאה נוספת

שלום אלבק, מבוא - לספר אבן העזר, וורשה, תרס"ה 1905 (עמ' 7 - 29)
אביגדור אפטוביצר, מבוא לספר ראבי"ה, ירושלים תרצ"ח (עמ' 49-57)
סידור הראב"ן: סדר התפילה לימות החול, שבת ומועדים: נוסח אשכנז: עם ביאורים ופירושים / מרבינו אליעזר ב"ר נתן. ירושלים: מפעל תורת חכמי אשכנז - מכון ירושלים, תשפ"ב.
פסטיבל האי וייט 1970

כרזת הפסטיבל ועליה רשימת האמנים המרכזיים בשלושת ימי סוף השבוע
פסטיבל האי וייט 1970
פסטיבל האי וייט 1970 (באנגלית: The Isle of Wight Festival 1970) היה פסטיבל מוזיקה שנערך מ-26 עד ל-31 באוגוסט 1970 באי וייט, השוכן במרחק קילומטרים אחדים מחופיה הדרומיים של אנגליה מול העיר פורטסמות'. דרך הגישה היחידה למקום הייתה באמצעות מעבורות. פסטיבל זה היה השלישי והגדול מכולם שנערך באי (והאחרון, עד 2002 - מאז הוא נערך מדי שנה). כמו כן היה זה פסטיבל הרוק הגדול ביותר שהתקיים מאז ומעולם, גדול יותר מוודסטוק, מהלייב אייד ומרוק בריו. עובדה זו אושרה על ידי חברת הרכבת הבריטית, שהייתה גם מפעילת שירות המעבורות לאי שאישרה כי כ-600,000 איש השתמשו בשירותי המעבורות אל האי בתקופת הפסטיבל, וכן ועל ידי ספר השיאים של גינס שקבע כי כ-600,000 איש נכחו במקום, יותר מההערכות המארגנים שעמדו על כחצי מיליון איש. הערכות לא רשמיות שפורסמו טענו כי מספרם האמיתי של המשתתפים נע בין 700,000 ל-800,000 איש.
סוף עידן התמימות

הפסטיבל באי וייט לא התפרסם ולא זכה לתהילת עולם כמו פסטיבל וודסטוק בשנה החולפת, אך גם לו הייתה חשיבות לא מועטה - הן בגלל האמנים שהופיעו בו, מהשורה הראשונה בעולם הרוק והפולק, הן בגלל הקהל העצום שנכח בו, הגדול ביותר אי פעם בהיסטוריה שנכח בפסטיבל רוק באוויר הפתוח, והן מבחינה היסטורית-תרבותית-ערכית. היה זה מבין פסטיבלי הרוק הראשונים הגדולים של שנות השבעים שסימלו את תחילתו של עשור ועידן חדש במוזיקה, וכפועל יוצא גם בתרבות הנגד, בתרבות בכלל ובעוד מגוון נושאים שהשתנו עם תחילתו של העשור החדש. הפסטיבל סימל גם את ההתמסחרות והשתלטותם של תאגידי הענק על תעשיית המוזיקה בכלל ועל פסטיבלי הרוק בפרט. בה בעת, לאחר הפלישה ההמונית של הקהל בפסטיבל וודסטוק שגרמה למארגנים להכריז עליו כחופשי ולפשוט רגל, ולאחר האלימות הקשה שהתרחשה בפסטיבל אלטמונט בו נרצח משתתף, סימל הפסטיבל מבחינה ערכית ומוסרית גם את סופה של התמימות, וסתם סופית את הגולל על דור ילדי הפרחים של שנות השישים המהפכניות.
האמנים

המוזיקה בפסטיבל הייתה מגוונת וכללה את הסגנונות הפופולריים שרווחו באותה תקופה: רוק על סוגיו השונים - רוק פסיכדלי, רוק כבד, בלוז רוק, רוק מתקדם שהחל את דרכו באותה תקופה, פולק, פולק רוק, פופ רוק, קאנטרי, בלוז, רית'ם אנד בלוז, פאנק, גוספל, מוזיקת נשמה, ג'אז וגם סמבה ובוסה נובה. חלק מן האמנים התפרסמו וזכו לתהילת עולם בפסטיבל וודסטוק שהתקיים כשנה לפני כן, והיו בשיאם בעת הפסטיבל. להקת הדלתות האמריקאית שלא הופיעה בפסטיבל וודסטוק שהתקיים במולדתה, היוותה את אחד משיאיו של הפסטיבל. עוד בין האמנים הבולטים היו ג'ימי הנדריקס, בהופעתו האחרונה על אדמת אנגליה כ-18 ימים לפני מותו, The Who, ג'ת'רו טאל, זמרת הפולק הקנדית ג'וני מיטשל, שכתבה כשנה לפני כן את השיר "וודסטוק" בעקבות התרשמותה מהפסטיבל בו לא נטלה חלק, ג'ואן באאז, ג'ון סבסטיאן, סופרטרמפ, ז'ילברטו ז'יל, שיקגו, Free, Ten Years After, לאונרד כהן, דונובן, אמרסון לייק ופאלמר שהייתה זו הופעתם השנייה בקריירה, מיילס דייוויס, פרוקול הארום, המודי בלוז, ראלף מקטל וזמר הקאנטרי האמריקאי קריס קריסטופרסון. הלהקות הבריטיות הפסיכדליות Pink Fairies ו-Hawkwind, קיימו הופעות ללא תשלום על במה נפרדת לקהל הנכנס באזור הכניסה לשטח הפסטיבל. הימים רביעי וחמישי שהיו שני ימיו הראשונים של הפסטיבל היו ללא תשלום, וסוף השבוע בן שלושת הימים בהם הופיעו הכוכבים הגדולים עלה כשלושה פאונד.
ארגון הפסטיבל ובעיות לוגיסטיות

ארגון הפסטיבל היה טוב בחלקו, אולם לקה בחסר בכמה נושאים מרכזיים. האמרגנים לא חזו מראש את היקפו העצום של הקהל שהגיע לאי, ובעקבות זאת ואירועים נוספים שהתרחשו במהלך הפסטיבל, נוצרו מספר בעיות ארגוניות ולוגיסטיות קשות שהעיבו על האווירה בו. במקום פעלו דוכני מזון ומשקאות מסוגים שונים, לרבות מזון מהיר, ואספקה שוטפת מכל הסוגים. כמו כן פעלו במקום דיסקוטק, ברים, קולנוע ואטרקציות נוספות מסוגים שונים, אוהלים מצוידים למתן טיפול רפואי ולסובלים מטריפ רע, וכמרים מקומיים ערכו מיסות בהשתתפות הקהל. רבים מבעלי דוכני המזון המהיר במקום דרשו מחירים מופקעים, עובדה שהעלתה את חמתם של המשתתפים ויצרה עימותים אלימים עם הקהל הגדול. עקב איכותו הירודה במקרים רבים של המזון שנמכר במקום, ויתרו עליו רבים והסתפקו במים ובמזון מועט שהביאו עימם למשך רוב ימי הפסטיבל. אספקת המזון והשתייה בעיירות ובכפרים הסמוכים, שלא היו מוכנים למספר העצום של המשתתפים לא הייתה מספקת, וסחורות שהגיעו לחנויות אזלו תוך דקות ספורות. 1200 תאי השירותים, שהיו תעלות ארוכות שנחפרו עליהן הולבשו תאי השירותים הפתוחים, היו ברמה סניטרית והגיינית ירודה ביותר שגבלה בסכנה בריאותית, וצחנה נוראה עלתה מן המקום. עקב תנאים ירודים אלו, החליטו רבים מן הנוכחים שלא להשתמש בהם.
הגדרות סביב האתר התבררו כלא יעילות ותרמו למתח, לכעס רב ולחשדנות בקרב המשתתפים כלפי האמרגנים, ולביקורת חריפה שהוטחה בהם על היותם רודפי בצע וקפיטליסטים שבנו במקום מחנה ריכוז או מעצר, ומעוניינים אך ורק בכספם של המשתתפים. גם מיקומו של הפסטיבל היה בעוכריהם של האמרגנים. עשרות אלפי אנשים ניצלו את העובדה כי על אזור הפסטיבל, ובכלל זה הבמה, חולשת גבעה גבוהה ותלולה כדי להתמקם על גבעה זו למשך ימי הפסטיבל, ולצפות בהופעות מבלי לשלם. בנוסף, שינוע כ-600,000 איש אל האי, בתוכו וממנו התברר כסיוט לוגיסטי ועל סף הכאוס והבלתי אפשרי. תורים ארוכים בני קילומטרים רבים של אנשים עייפים ומותשים לאחר 5 ימים ללא מזון ושינה מספקים, שהמתינו שעות ארוכות ואף ימים לאוטובוסים לנמלי יארמות' ורייד באי בדרכם הביתה השתרכו באתר הפסטיבל, ועל המעבורות שררה צפיפות קשה כשמפעיליהן דחסו על גבי הסיפונים, שהיו מיועדים גם לנשיאת רכבים כמה שיותר בני אדם כדי להורידם מן האי במהירות. טונות של פסולת שהושארו באתר ובסביבותיו עקב מחסור בכח אדם מספק לאספם, התפזרו וזיהמו חלקים נרחבים באי הרחק מאזור הפסטיבל, וגרמו למורת רוח קשה בקרב תושביו. בעקבות אירועי הפסטיבל, חוקק ב-1971 בפרלמנט הבריטי "חוק האי וייט", האוסר על כל התכנסות של למעלה מ-5000 איש על האי ללא היתר מיוחד.
האווירה הכללית בקרב הקהל

על אף גודלו עצום הממדים והקונפליקטים שאירעו תוך כדי קיומו, התנהל הפסטיבל שהיה כגודלה של עיר באווירה טובה בקרב מרבית משתתפיו, ושלום ואחווה שררו בין מאות האלפים שנכחו במקום ושנהנו ממיטב אמני התקופה ומתחושת האחדות של מאות אלפי הנוכחים במקום. עיקר חוסר השקט בקרב הקהל, המתח והתקריות האלימות היה בין ההופעות. שינוי דרמטי לטובה באווירה הכללית נרשם בצהרי יום ראשון שהיה יומו האחרון של הפסטיבל, כשהמארגנים הכריזו עליו כחופשי והורו להוריד את הגדרות ולפתוח את השערים. מסורת שנוצרה בימי הפסטיבל, הייתה השמעת גרסת רוק מוקלטת ממערכת ההגברה שעל הבמה, שבוצעה על ידי להקת Great Awakening ושהפכה להמנון הרשמי של הפסטיבל ללחן הדתי הנוצרי המפורסם חסד מופלא בתחילתו ובסופו של כל יום. עשרות אלפי אנשים עמדו לצליליו ואחזו ידיים אל על, סמל לשלום ולאחוות האדם, כשתנועת הוי המפורסמת מתנוססת באוויר.
פשע ושימוש נרחב בסמים

הסמים היוו גורם דומיננטי בקרב הקהל. הבולטים שבהם היו ה-LSD, הגראס והחשיש שנצרכו בכמויות אדירות על ידי הקהל העצום שהתאסף על האי הקטן. המשטרה שנערכה מראש בכוחות מתוגברים על מנת לבצע מעצרים לא הצליחה לעשות הרבה, ומספרם היה כמעט אפסי. שוטרים סמויים במסווה של היפים המתינו לבאים בנמלי האי אליהם הגיעו המעבורות, שם נערכו בדיקות בחיפוש אחר סמים. שוטרים סמויים אף נשלחו אל תוך הקהל למען אותה מטרה, אולם ללא הצלחה של ממש. בשלב מסוים אף הוצאה הודעה מטעם המשטרה אל הקהל, בה היא מתחייבת להעניק חנינה לכל אדם מתחת לגיל 17 המחזיק או שהחזיק בסמים, זאת במידה והסמים יוסגרו אליה על ידו. שיעור ההיענות להצעה זו עמד על אפס. בין דין מיוחד שדן בעבירות סמים ואחרות פעל באי משך כל תקופת הפסטיבל, וקרן מיוחדת הוקמה על ידי כספים שנתרמו מטעם הקהל לשם הגנה על עצורים בעבירות קלות, ורובם שוחררו בערבות. גנבות בשטח הפסטיבל היו דבר נדיר, ולמרות הצפיפות והקשיים הלוגיסטיים האדירים נשמר ברוב המקרים הסדר. משתתפים רבים שהשאירו את כל רכושם באוהלים בעת צפייה בהופעות או קניית מזון, חזרו שעות ארוכות לאחר מכן ומצאו שדבר לא נגנב. במהלך הפסטיבל הגיעו תלונות על רקעים שונים מתושבי האי. בין היתר דווח על היפים בעירום מלא או חלקי שהסתובבו באזורים מיושבים באי, רחצה בעירום בחוף הים סמוך לאתר הפסטיבל, היכן שגם נופשים "מן השורה" שוהים, גנבות מחנויות, פאבים, וגם מקופות צדקה בכנסיות, הסגת גבול והשחתת רכוש (בעיקר גידולים חקלאיים), והשלכת פסולת ברבים.
התקשורת בפסטיבל, האלבום והסרט

עקב הכמות האדירה של הקהל והמאורעות שליוו אותו, יצא עיתון המוזיקה מלודי מייקר (Melody Maker) במשך ימי הפסטיבל בכותרת "חמישה ימים שהרקידו (באנגלית גם: זעזעו) את בריטניה". גם בעיתוני מוזיקה ואחרים של התקופה הופיעו בזמן הפסטיבל ואחריו דיווחים על המתרחש, ביקורות מוזיקה על ההופעות וטיבן, ודיווחים שוטפים מאתר הפסטיבל הובאו כל העת גם בכלי התקשורת האחרים. צוותי רדיו וטלוויזיה גדולים הגיעו למקום, ובמדינות שונות שודר הפסטיבל בשידור חי או במהדורות החדשות. האירוע תועד על ידי הבמאי זוכה האוסקר, מורי לרנר, שנעזר בצוות הפקה גדול ובשמונה צלמים, ויצא לבסוף לאור בשנת 1995 בסרט "מסר לאהבה - הפסטיבל באי וייט 1970". כמו כן יצא תקליטור כפול הנושא את אותו השם.
אלבומים ודי וי די

מסר לאהבה - הפסטיבל באי וייט 1970, אמנים שונים: די וי די, תקליטור.
ג'ימי הנדריקס - Blue Wild Angel: תקליט, תקליטור, בלו ריי, די וי די.
בוב דילן - Mighty Mockingbird, Minstrel Boy: תקליט, תקליטור (בוטלג) - פסטיבל 1969.
הדלתות - Live at the Isle of Wight 1970: תקליטור, תקליט, די וי די, בלו ריי. Palace of Exile: תקליטור (בוטלג).
Live at the Isle of Wight 1970 - The Who: תקליטור, תקליט, לייזר דיסק, די וי די, בלו ריי.
המודי בלוז - Threshold of a Dream - Live at the Isle of Wight Festival: תקליט, תקליטור, די וי די, בלו ריי.
לאונרד כהן - Live at the Isle of Wight 1970: תקליט, תקליטור, די וי די.
טעם - What's going on: Live at the Isle of Wight Festival: תקליט, תקליטור, די וי די, בלו ריי.
מיילס דייוויס - Miles Electric - A Different Kind of Blue: די וי די. Isle of Wight: תקליט, תקליטור.
ג'תרו טאל - Nothing Is Easy - Live at the Isle of Wight 1970: תקליט, תקליטור, די וי די.
אמרסון, לייק ופאלמר - The Birth of a Band - Live at the Isle of Wight 1970: די וי די. 1970 Live at the Isle of Wight Festival: תקליטור.
טרי ריד - Silver White Light - Live at the Isle of Wight 1970: תקליטור.
ג'וני מיטשל - Both Sides Now - Live at the Isle of Wight Festival 1970: די וי די, בלו ריי.
Free Forever - Free: די וי די. Live at the Isle of Wight 1970: תקליטור, תקליט (בוטלג).
קקטוס - Fully Unleashed: The Live Gigs: תקליטור כפול. רצועות 3 ו-4 בתקליטור מס' 2 הוקלטו בפסטיבל.
שיקגו - Live at the Isle of Wight Festival: תקליט. Live Chicago: מארז 4 תקליטורים. תקליטורים 1 ו-2 הוקלטו בפסטיבל.
טוני ג'ו וייט - Swamp Music: מארז 4 תקליטורים. תקליטור מס' 1 מכיל 5 רצועות שהוקלטו בפסטיבל.
דונובן - Diving For Pearls In The Sea: חלק 2. מארז 3 תקליטורים, תקליטור מס' 1 הוקלט במלואו בפסטיבל (בוטלג).
סליי אנד דה פמילי סטון - Higher: מארז 4 תקליטורים. 4 רצועות בתקליטור מס' 3 הוקלטו בפסטיבל. I Want to Take You Higher: תקליט.
Isle Of Wight - Atlanta Pop Festival - אמנים שונים: תקליטור (בוטלג).
הפסטיבלים הגדולים הראשונים של שנות השבעים: תקליט.
הקלטות שונות של הופעות מהפסטיבל שהוקלטו על ידי הקהל נמצאות גם כן בתפוצה. בין היתר הוקלטו Ten Years After, ג'ון סבסטיאן, ג'ואן באאז, ריצ'י הייבנס, ג'וני מיטשל, פרוקול הארום, פמילי, קריס קריסטופרסון ופנטנגל.
האמנים לפי סדר ההופעות > אומנים ברשימת ההופעות שלא הופיעו

קאט מאדר (Cat Mother): הרכב רוק וקאנטרי רוק מניו יורק.
ספיריט (Spirit): הרכב רוק פסיכדלי ורוק מתקדם אמריקאי.
האחים אברלי (The Everly Brothers): צמד אקוסטי אמריקאי.
רד בון (Redbone): להקת רוק ממוצא מקסיקני-אמריקאי ואינדיאני.
מונגו ג'רי (Mungo Jerry): להקת רוק בריטית.
לקריאה נוספת

Message to Love - The Isle of Wight Festival 1968-1969-1970 by Brian Hinton. Castle Communications 1995. ISBN 1-86074-147-9
5 ימים שזיעזעו את בריטניה. מלודי מייקר 1970
עקיבא פרנקפורט

רבי עקיבא בן יעקב (~ה'ר"פ, 1520 – י"ד באייר ה'שנ"ז, 2 במאי 1597) הידוע בכינויו  רבי עקיבא פרנקפורטר, היה דמות מרכזית בקהילה היהודית בפרנקפורט. הוא שימש כשוחט, דיין, מקובל, דרשן ופייטן. מסורת יהודית מספרת כי נתינת צדקה לעילוי נשמתו נחשבת כסגולה למציאת אבדה, נחשב לחלוץ ולראשון שייסד קופות צדקה מאורגנות.
ביוגרפיה

נולד לרבי יעקב, ככל הנראה בנויס עיר בנורדריין-וסטפאליה שבגרמניה, בסביבות שנת ה'ר"פ.
הוא היה נכדו של רבי עקיבה בן רבי אלעזר מפרנקפורט, שגם הוא היה פייטן.
נסע להעיר פרנקפורט, שם למד אצל רבה של העיר, רבי אליעזר טריוויש והיה מ"בני ישיבתו".
נישא לעלה, בתו של היהודי העשיר רבי שמעון בן אליעזר גינצבורג-אולמא, בעקבות נישואיו אימץ את שם משפחת חותנו, ונודע גם בשם רבי עקיבא גינצבורג.
חותנו מתואר על ידי בני דורו כ"חכם, צדיק, חסיד, עניו, ועשיר" בעל הון עצום שהוערך במאות אלפים, תיאור שמדגיש את ייחודו הן בתחום הרוחני והן בעולמו הכלכלי, דבר נדיר בין חכמי אשכנז באותה תקופה.
לאחר פטירת אשתו הראשונה נישא לאחותה, מרת ורומט (פרומט).